**Pirkimo sutartis [CPO pirkimo numeris]**

[UŽSAKOVO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau vadinimas – UŽSAKOVU), ir

[TIEKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau vadinamas - TIEKĖJU),

toliau kartu vadinami Šalimis, vadovaudamiesi dinaminės pirkimo sistemos Nr. [.......] pagrindu įvykusiu elektros energijos Konkrečiu pirkimu Nr. [........], sudarome šią sutartį (toliau – Pirkimo sutartis):

# I. Bendrosios nuostatos

## 1.1. Pirkimo sutartyje naudojamos sąvokos:

## 1.1.1. Centrinė perkančioji organizacija (CPO LT) – Viešoji įstaiga CPO LT, atliekanti prekių, paslaugų ar darbų pirkimų procedūras kitų perkančiųjų organizacijų naudai.

## 1.1.2. CPO IS – CPO LT valdoma ir tvarkoma informacinė sistema, kurioje vykdomi konkretūs pirkimai CPO LT valdomos dinaminės pirkimo sistemos pagrindu. Interneto adresas http://www.cpo.lt.

## 1.1.3. Paslaugos – TIEKĖJO pagal Pirkimo sutartį teikiamos energijos vartojimo pastatuose audito paslaugos.

1.1.4. Pradinė Pirkimo sutarties vertė – Pirkimo sutarties priede nurodyta Pirkimo sutarties kaina be PVM, lygi TIEKĖJO pasiūlymo kainai.

# II. Pirkimo sutarties dalykas

## 2.1. Pirkimo sutartimi TIEKĖJAS įsipareigoja UŽSAKOVUI suteikti Pirkimo sutartyje nurodytas Paslaugas, UŽSAKOVAS įsipareigoja priimti tinkamai suteiktas Paslaugas ir sumokėti už jas Pirkimo sutartyje nustatytomis sąlygomis ir tvarka.

## **III.** **Paslaugų suteikimo terminai:**

## 3.1. TIEKĖJAS turi suteikti Paslaugas Pirkimo sutarties priede nurodytame pastate ne vėliau kaip per [įrašomas Elektroniniame kataloge UŽSAKOVO nurodytas terminas] nuo dienos, kai UŽSAKOVAS pateikia TIEKĖJUI visą jo prašytą informaciją ir dokumentus, reikalingus tinkamam Pirkimo sutarties vykdymui;

## 3.2. Paslaugų suteikimo terminas, numatytas Pirkimo sutarties 3.1 punkte, TIEKĖJUI raštu (elektroninėmis priemonėmis) informavus UŽSAKOVĄ ir pateikus tai patvirtinančius dokumentus pratęsiamas tiek, kiek truko ne nuo TIEKĖJO priklausančios aplinkybės, dėl kurių negalėjo būti teikiamos Paslaugos. Šis Paslaugų suteikimo terminas gali būti pratęsiamas esant bent vienam iš nurodytų atvejų:

## 3.2.1. kai nėra galimybės Paslaugas teikti dėl UŽSAKOVO kaltės (Užsakovui nevykdant Pirkimo sutarties 4.4.1 ir 4.4.2 punktuos numatytų įsipareigojimų);

## 3.2.2. dėl valstybės, savivaldybės institucijų ar kitų institucijų kaltės (per nurodytą laikotarpį TIEKĖJUI negavus prašomos informacijos arba tikslinant gautą klaidingą informaciją);

3.2.3. dėl nenugalimos jėgos *(force majeure).*

3.3. Paslaugos teikiamos iki visiško sutartinių įsipareigojimų įvykdymo, tačiau bendras Paslaugų suteikimo terminas, įskaitant pratęsimus, gali būti ne ilgesnis kaip 18 mėnesių nuo Pirkimo sutarties sudarymo.

# IV. Šalių teisės ir pareigos

## 4.1. TIEKĖJAS įsipareigoja:

## 4.1.1. suteikti Paslaugas vadovaudamasis Pirkimo sutarties nuostatomis, Išsamiojo energijos, energijos išteklių ir šalto vandens vartojimo audito atlikimo viešojo naudojimo paskirties pastatuose metodikos, patvirtintos Lietuvos Respublikos ūkio ministro 2008 m. balandžio 29 d. įsakymu Nr. 4-184, aktualia redakcija, Energijos vartojimo pastatuose, įrenginiuose ir technologiniams procesams audito atlikimo tvarkos ir sąlygų ir energijos vartojimo pastatuose, įrenginiuose ir technologiniams procesams auditą atliekančių specialistų rengimo ir atestavimo tvarkos aprašo, patvirtinto Lietuvos Respublikos energetikos ministro 2012 m. rugpjūčio 2 d. įsakymu Nr. 1-148, aktualia redakcija bei kitais su Paslaugų teikimu ir įgyvendinimu susijusiais Lietuvos Respublikoje galiojančiais teisės aktais (jų aktualiomis redakcijomis);

## 4.1.2. ne vėliau kaip per 2 (dvi) darbo dienas nuo Pirkimo sutarties įsigaliojimo dienos, elektroniniu paštu prašyti UŽSAKOVO pateikti visą informaciją ir elektroninius dokumentus, reikalingus tinkamam Pirkimo sutarties vykdymui;

## 4.1.3. savo sąskaita pasirūpinti visa būtina įranga ir priemonėmis, reikalingomis tinkamam Pirkimo sutarties vykdymui;

4.1.4. nekeisti Pirkimo sutarties priede nurodytų subtiekėjų ir/ar specialistų ir/ar nepasitelkti naujų subtiekėjų ir/ar specialistų be UŽSAKOVO raštiško sutikimo;

4.1.5. iš anksto raštu informuoti UŽSAKOVĄ apie bet kokias aplinkybes, kurios trukdo ar gali sutrukdyti TIEKĖJUI suteikti Paslaugas Pirkimo sutarties 3.1 punkte nustatytu terminu;

4.1.6. laiku ir tinkamai parengti ir elektroniniu paštu pateikti UŽSAKOVUI visus būtinus dokumentus, susijusius su tinkamu Paslaugų suteikimu Pirkimo sutarties priede nurodytame pastate;

4.1.7. teikti paaiškinimus kitais su Pirkimo sutarties vykdymu susijusiais klausimais ir, UŽSAKOVUI pareikalavus raštu, per UŽSAKOVO nurodytą protingą terminą pašalinti Paslaugų trūkumus;

4.1.8. perduoti UŽSAKOVUI nuosavybės teisę ir autoriaus turtines teises į Paslaugų rezultatus;

4.1.9. laikytis konfidencialumo ir asmens duomenų teisinės apsaugos reikalavimų, neatskleisti tretiesiems asmenims jokios informacijos, gautos vykdant Pirkimo sutartį, išskyrus tiek, kiek tai reikalinga Pirkimo sutarties vykdymui, taip pat nenaudoti konfidencialios informacijos asmeniniams ar trečiųjų asmenų poreikiams;

4.1.10. Pirkimo sutarties vykdymo laikotarpio pabaigoje UŽSAKOVUI paprašius raštu, grąžinti visus iš UŽSAKOVO gautus, Pagrindinei sutarčiai vykdyti reikalingus dokumentus;

4.1.11. nenaudoti UŽSAKOVO pavadinimo jokioje reklamoje, leidiniuose ar kt. be išankstinio raštiško UŽSAKOVO sutikimo;

4.1.12. atlyginti UŽSAKOVUI nuostolius dėl bet kokių reikalavimų, kylančių dėl autorių teisių pažeidimo, išskyrus atvejus, kai toks pažeidimas atsiranda dėl UŽSAKOVO kaltės;

# 4.1.13. be raštiško UŽSAKOVO sutikimo neperduoti tretiesiems asmenims pagal Pagrindinę sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;

# 4.1.14. vykdyti kitus Pirkimo sutartyje ir Lietuvos Respublikoje galiojančiuose teisės aktuose numatytus TIEKĖJO įsipareigojimus;

[4.1.15. savarankiškai surinkti visą reikiamą informaciją ar dokumentus pastato energiniam auditui atlikti t. y. kreiptis į registrų centrą (gauti reikalingas pažymas, nekilnojamojo turto kadastro ir registro išrašus, kadastro bylos duomenis, nekilnojamojo daikto kadastro duomenų bylos dublikatus ir kitą energiniam auditui atlikti reikalingą informaciją kurią gali pateikti registrų centras), dujų pardavimo (jei pastate yra dujos) ir tiekimo įmonę (siekiant nustatyti ir įvertinti dujų (jei pastate yra dujos) suvartojimus ir patiriamas išlaidas), įvertinti ir suskaičiuoti pastate energiją vartojančius prietaisus;] *(taikoma, jei UŽSAKOVAS suteikia įgaliojimus TIEKĖJUI veikti UŽSAKOVO vardu ir surinkti reikiamą informaciją energiniam auditui atlikti)*

[4.1.16. atsakyti už duomenų, kuriuos pats TIEKĖJAS surenka iš kitų šaltinių apie objektą, surinkimą ir tikrumą.] (*taikoma, jei UŽSAKOVAS suteikia įgaliojimus TIEKĖJUI veikti UŽSAKOVO vardu ir surinkti reikiamą informaciją energiniam auditui atlikti).*

4.1.17. Mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad Paslaugos nebūtų teikiamos iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

# 4.2. TIEKĖJAS turi teisę:

## 4.2.1. gauti iš UŽSAKOVO visą informaciją ir dokumentus, reikalingus tinkamam Pirkimo sutarties vykdymui;

4.2.11. TIEKĖJAS gali kreiptis į šalto ir karšto vandens tiekimo, šilumos tiekimo, elektros energijos pardavimo ir tiekimo įmones (siekiant nustatyti ir įvertinti pastato vandens, šilumos, elektros suvartojimus ir patiriamas išlaidas), jei UŽSAKOVO pateikti šalto ir karšto vandens tiekimo, šilumos tiekimo, elektros energijos pardavimo ir tiekimo duomenys yra netikslūs / neaiškūs.

## 4.2.2. sutartinių įsipareigojimų vykdymui pasitelkti šiuos subtiekėjus: [pavadinimas (-ai)];

4.2.3. pasitelkti naujus subtiekėjus ir/ar specialistus ir/ar pakeisti subtiekėjus ir/ar specialistus Pirkimo sutarties IX skyriuje nustatytais atvejais ir tvarka.

4.3. TIEKĖJAS turi visas Pirkimo sutartyje bei Lietuvos Respublikoje galiojančiuose teisės aktuose nustatytas teises.

## 4.4. UŽSAKOVAS įsipareigoja:

## 4.4.1. gavęs Pirkimo sutarties 4.1.2 punkte nurodytą TIEKĖJO prašymą, ne vėliau kaip per 30 darbo dienų pateikti TIEKĖJUI visą jo prašytą informaciją ir dokumentus, reikalingus tinkamam Pirkimo sutarties vykdymui;

## 4.4.2. sudaryti sąlygas TIEKĖJUI atlikti Pirkimo sutarties priede nurodyto (-ų) pastato (-ų) apžiūrą abiejų Šalių suderintu laiku bei kitas sąlygas, būtinas TIEKĖJUI teikti Pirkimo sutartyje numatytas Paslaugas, jei tokių sąlygų sudarymas išskirtinai priklauso nuo UŽSAKOVO;

4.4.21. Pateikti Išsamiojo energijos, energijos išteklių ir šalto vandens vartojimo audito atlikimo viešojo naudojimo paskirties pastatuose metodikos, patvirtintos 2008 m. balandžio 29 d. LR ūkio ministro įsakymu Nr. 4-184 „Dėl  Išsamiojo energijos, energijos išteklių ir šalto vandens vartojimo audito atlikimo viešojo naudojimo paskirties pastatuose metodikos patvirtinimo“, 9.3 papunktyje numatytus dokumentus šioje metodikoje nustatyta tvarka.

## 4.4.3. už tinkamai suteiktas Paslaugas atsiskaityti su TIEKĖJU Pirkimo sutarties V skyriuje nustatytomis sąlygomis ir tvarka;

## 4.4.4. priimdamas Paslaugas įsitikinti, kad jos atitinka visus Pirkimo sutartyje, Pirkimo sutarties priede ir Paslaugų teikimą reglamentuojančiuose Lietuvos Respublikoje galiojančiuose teisės aktuose nustatytus reikalavimus. Tinkamai ir faktiškai suteiktų Paslaugų perdavimas ir priėmimas įforminamas Paslaugų perdavimo-priėmimo aktu, kurį UŽSAKOVAS pasirašo elektroniniu parašu ne vėliau kaip per 5 (penkias) darbo dienas nuo jo gavimo dienos arba elektroniniu paštu informuoja TIEKĖJĄ apie atsisakymą priimti Paslaugas, nurodydamas suteiktų Paslaugų trūkumus;

4.4.5. vykdyti kitus Pirkimo sutartyje ir Lietuvos Respublikoje galiojančiuose teisės aktuose nustatytus UŽSAKOVO įsipareigojimus.

[4.4.6. suteikti įgaliojimus TIEKĖJUI veikti UŽSAKOVO vardu, kreiptis į institucijas, kitus pastato bendrasavininkius, įstaigas (pvz. statybų inspekcija, Kultūros paveldo departamentas ir t.t) ar įmones, siekiant gauti dokumentus ir informaciją, reikalingą pastato energiniam auditui atlikti.] (*taikoma, jei UŽSAKOVAS suteikia įgaliojimus TIEKĖJUI veikti UŽSAKOVO vardu ir surinkti reikiamą informaciją energiniam auditui atlikti)*

## 4.5. UŽSAKOVAS turi teisę:

4.5.1. prižiūrėti ir kontroliuoti Paslaugų vykdymą, paskiriant atsakingą asmenį šiems veiksmams atlikti Pirkimo sutarties vykdymo metu;

4.5.2. nepriimti netinkamai suteiktų Paslaugų ir atsisakyti mokėti už netinkamai suteiktas Paslaugas.

4.5.3. prašyti Tiekėjo pateikti informaciją ir/ar dokumentus, kurie įrodytų Paslaugų atitikimą Pirkimo sutarties 4.1.17 reikalavimams;

4.5.4. nustačius, kad Paslaugos neatitinka Pirkimo sutarties 4.1.17 punkto nuostatų, reikalauti Tiekėjo pakeisti Paslaugas į atitinkančias.

## 4.6. UŽSAKOVAS turi visas Pirkimo sutartyje ir Lietuvos Respublikoje galiojančiuose teisės aktuose nustatytas teises.

# V. Kaina ir atsiskaitymo sąlygos

## 5.1. Pirkimo sutartis yra fiksuotos kainos, kurios kaina užsakytoms Paslaugoms yra nurodyta Pirkimo sutarties priede. Į Pirkimo sutarties kainą yra įskaičiuoti visi su tinkamu Paslaugų teikimu susiję mokesčiai ir išlaidos, įskaitant dokumentų, kurių pagal Pirkimo sutarties sąlygas gali reikalauti UŽSAKOVAS parengimo išlaidas, įrangos ir priemonių, reikalingų tinkamam Pirkimo sutarties vykdymui išlaidas, nuvykimo į Pirkimo sutarties priede nurodytą pastatą išlaidas bei kitas išlaidas, susijusias su tinkamu Pirkimo sutarties vykdymu.

## 5.2. Už tinkamai ir faktiškai suteiktas Paslaugas UŽSAKOVAS atsiskaito per 30 (trisdešimt) kalendorinių dienų nuo sąskaitos apmokėjimui ir Paslaugų perdavimo-priėmimo akto gavimo dienos. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis TIEKĖJUI pateikia įrodymus, patvirtinančius apie finansavimo iš trečiųjų šalių vėlavimą.

## 5.3. Pirkimo sutarties kaina gali būti keičiama tik pasikeitus pridėtinės vertės mokesčiui (toliau – PVM) tarifui. Naujas PVM tarifas taikomas visoms po oficialaus naujo PVM tarifo įsigaliojimo teikiamos Paslaugoms.

## 5.4. Pirkimo sutarties kainos perskaičiavimas dėl kitų mokesčių pasikeitimo ar bendro kainų lygio kitimo nebus atliekamas.

5.5. Tiesioginio atsiskaitymo TIEKĖJO pasitelkiamiems subtiekėjams galimybės įgyvendinamos šia tvarka:

5.5.1. Subtiekėjas, norėdamas, kad UŽSAKOVAS tiesiogiai atsiskaitytų su juo pateikia prašymą UŽSAKOVUI ir inicijuoja trišalės sutarties tarp jo, UŽSAKOVO ir TIEKĖJO sudarymą. Sutartis turi būti sudaryta ne vėliau kaip iki UŽSAKOVO atsiskaitymo su subtiekėju. Šioje sutartyje nurodoma TIEKĖJO teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;

5.5.2. Subtiekėjas, prieš pateikdamas sąskaitą UŽSAKOVUI, turi ją suderinti su TIEKĖJU. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas TIEKĖJO atstovas, kuris yra nurodytas trišalėje sutartyje. UŽSAKOVO atlikti mokėjimai subtiekėjui pagal jo pateiktas sąskaitas atitinkamai mažina sumą, kurią UŽSAKOVAS turi sumokėti TIEKĖJUI pagal Pirkimo sutarties sąlygas ir tvarką. TIEKĖJAS, išrašydamas ir pateikdamas sąskaitas UŽSAKOVUI, atitinkamai į jas neįtraukia subtiekėjo tiesiogiai UŽSAKOVUI pateiktų ir TIEKĖJO patvirtintų sąskaitų sumų;

5.5.3. Tiesioginis atsiskaitymas su subtiekėju neatleidžia TIEKĖJO nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, TIEKĖJUI Pirkimo sutartimi numatytos teisės, pareigos ir kiti įsipareigojimai nepereina subtiekėjui;

5.5.4. Jei dėl tiesioginio atsiskaitymo su subtiekėju faktiškai nesutampa TIEKĖJO ir subtiekėjo mokėtinos sumos, rizika prieš UŽSAKOVĄ tenka TIEKĖJUI ir neatitikimai pašalinami TIEKĖJO sąskaita.

5.5.5. Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo UŽSAKOVUI. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą.

5.5.6. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Pirkimo sutartyje nustatytą kainodarą. Su subtiekėjais gali būti atsiskaitoma tik po to, kai pilnai suteiktos visos šioje sutartyje numatytos Paslaugos ir pasirašytas Paslaugų perdavimo-priėmimo aktas.

5.6. Visi Pirkimo sutarties mokėjimų dokumentai yra teikiami naudojantis informacinės sistemos „E.sąskaita“ priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema „E. sąskaita“, atitinkamai taikomas tuo metu galiojantis teisinis reguliavimas.

# VI. Atsakomybė

## 6.1. Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

## 6.2. Pirkimo sutartį nutraukus dėl vienos Šalies sutartinių įsipareigojimų nevykdymo ar netinkamo vykdymo, kita šalis jai sumoka 10 (dešimties) procentų Pradinės Pirkimo sutarties vertės dydžio baudą ir atlygina kitus šios Šalies nuostolius, kurių nepadengia bauda.

## 6.3. UŽSAKOVUI be pateisinamų priežasčių nesumokėjus TIEKĖJO pateiktoje sąskaitoje nurodytos sumos, TIEKĖJAS gali reikalauti iš UŽSAKOVO 0,05 % nuo vėluojamos sumokėti sumos dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pabaigos dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).

6.4. TIEKĖJUI vėluojant atlikti Paslaugas per Pirkimo sutartyje numatytą Paslaugų atlikimo terminą ar juos atlikus nekokybiškai, su trūkumais (defektais), Užsakovui raštu (elektroniniu paštu) pareikalavus, TIEKĖJAS privalo mokėti 0,05 procento delspinigių uo Pradinės Pirkimo sutarties vertės. už kiekvieną uždelstą vykdyti ar ištaisyti netinkamai vykdomus sutartinius įsipareigojimus dieną.

# VII. Force Majeure

## 7.1. Nė viena Pirkimo sutarties Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pirkimo sutarties įsigaliojimo dienos.

## 7.2. Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

## 7.3. Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# VIII. Pirkimo sutarčiai taikytina teisė ir ginčų sprendimas

## 8.1. Šalys susitaria, kad visi Pirkimo sutartyje nereglamentuoti klausimai sprendžiami vadovaujantis Lietuvos Respublikos teise.

## 8.2. Visus UŽSAKOVO ir TIEKĖJO ginčus, kylančius iš Pirkimo sutarties ar su ja susijusius, Šalys sprendžia derybomis. Ginčo pradžia laikoma rašto, kuris pateikiamas elektroniniu paštu ir kuriame išdėstoma ginčo esmė, išsiuntimo data.

## 8.3. Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui.

**IX. Pirkimo sutarties pakeitimai**

9.1. Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka:

9.1.1. Pirkimo sutarties kaina gali būti keičiama Pirkimo sutarties V skyriuje nustatytomis sąlygomis ir tvarka bei 9.1.5 punktu.

9.1.2. subtiekėjai gali būti keičiami/pasitelkiami nauji, vadovaujantis Pirkimo sutarties 9.2 punktu ir 9.1.5 punktu;

9.1.3. specialistai gali būti keičiami/pasitelkiami nauji, vadovaujantis Pirkimo sutarties 9.3 punktu ir 9.1.5 punktu;

9.1.4. Pirkimo sutarties vykdymo metu Paslaugos gali būti keičiamos, Užsakovui pareikalavus, kad Paslaugos atitiktų Pirkimo sutarties 4.1.17 punkto reikalavimus.

9.1.5. kitais Pirkimo sutartyje numatytais atvejais ir tvarka;

9.1.6. Viešųjų pirkimų įstatyme nustatytomis sąlygomis ir tvarka, jeigu sutarties sąlygų keitimas nenumatytas Pirkimo sutartyje.

9.2. Pirkimo sutarties vykdymo metu TIEKĖJAS gali keisti Pirkimo sutartyje nurodytus ir/ar pasitelkti naujus subtiekėjus. Keičiančiojo ar naujai pasitelkiamo subtiekėjo kvalifikacija turi būti pakankama Pirkimo sutarties užduoties įvykdymui, keičiantysis ir/ar naujai pasitelkiamas subtiekėjas turi neturėti pašalinimo pagrindų. Apie keičiamus ir/ar naujai pasitelkiamus subtiekėjus TIEKĖJAS turi informuoti UŽSAKOVĄ raštu nurodant subtiekėjo keitimo priežastis ir gauti UŽSAKOVO rašytinį sutikimą.

9.3. Pirkimo sutarties vykdymo metu TIEKĖJAS gali keisti Pirkimo sutartyje nurodytus ir/ar pasitelkti naujus specialistus. Keičiančiojo ar naujai pasitelkiamo specialisto kvalifikacija turi būti pakankama Pirkimo sutarties užduoties įvykdymui. Apie keičiamus ir/ar naujai pasitelkiamus specialistus TIEKĖJAS turi informuoti UŽSAKOVĄ raštu nurodant specialisto keitimo priežastis ir gauti UŽSAKOVO rašytinį sutikimą.

9.4. UŽSAKOVUI nustačius viešuosius pirkimus reglamentuojančiuose teisės aktuose numatytus TIEKĖJO pasitelkto ar planuojamo pasitelkti subtiekėjo pašalinimo pagrindus, UŽSAKOVAS reikalauja TIEKĖJO per protingą terminą tokį subtiekėją pakeisti kitu.

9.5. Visi Pirkimo sutarties pakeitimai įforminami atskiru rašytiniu Šalių sutarimu.

# X. Pirkimo sutarties galiojimas

## 10.1. Pirkimo sutartis įsigalioja ją elektroniniu parašu pasirašius abiem Pirkimo sutarties Šalims ir TIEKĖJUI pateikus galiojantį Pirkimo sutarties įvykdymo užtikrinimą (jei taikoma).

## 10.2. Pirkimo sutartis galioja iki galutinio sutartinių įsipareigojimų įvykdymo ir Šalių tarpusavio atsiskaitymo dienos arba iki bus nutraukta ši sutartis. Pirkimo sutarties galiojimas baigiasi, kai TIEKĖJAS pagal šią Pirkimo sutartį įvykdo savo įsipareigojimus UŽSAKOVUI, jeigu ji yra tinkamai įvykdyta ir visiškai apmokėta už suteiktas Paslaugas, kai ji nutraukiama Pirkimo sutartyje nustatyta tvarka, taip pat esant atitinkamam teismo sprendimui.

10.3. Jeigu kurios nors Pirkimo sutarties sąlygos paskelbiamos negaliojančiomis, kitos Pirkimo sutarties sąlygos lieka ir toliau galioti, jeigu jų negaliojimas nedaro kitos Pirkimo sutarties dalies tolesnį vykdymą neįmanomą.

10.4. UŽSAKOVAS turi teisę vienašališkai ne mažiau kaip prieš 10 (dešimt) dienų informavęs Tiekėją, nutraukti Pirkimo sutartį ar sutartį, kuria keičiama Pirkimo sutartis, ir pareikalauti iš TIEKĖJO atlyginti UŽSAKOVO nuostolius, jeigu:

10.4.1. TIEKĖJUI iškeliama bankroto byla, jis likviduojamas ar sustabdoma jo veikla;

10.4.2. TIEKĖJAS nesilaiko šios sutarties 9.4 punkte nustatyto reikalavimo;

10.4.3. paaiškėjo, kad TIEKĖJAS, su kuriuo sudaryta Pirkimo sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;

10.4.4. paaiškėjo, kad su TIEKĖJU neturėjo būti sudaryta Pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

10.4.5. Pirkimo sutartis buvo pakeista, pažeidžiant Viešųjų pirkimų įstatymo nuostatas, reglamentuojančias sutarties pakeitimo sąlygas ir tvarką.

10.4.6. Užsakovas turi teisę vienašališkai nutraukti Pirkimo sutartį kitais, Viešųjų pirkimų įstatyme nustatytais, pagrindais.

10.5. Pirkimo sutarties 4.1.6 punkte nurodyto TIEKĖJO įsipareigojimo nevykdymas laikomas esminiu Pirkimo sutarties pažeidimu. UŽSAKOVAS turi teisę įspėjęs TIEKĖJĄ ne mažiau kaip prieš 10 (dešimt) dienų, vienašališkai nutraukti Pirkimo sutartį dėl esminio jos pažeidimo. UŽSAKOVAS taip pat turi teisę šiame punkte nustatyta tvarka ir terminais raštu įspėjęs TIEKĖJĄ, vienašališkai nutraukti Pirkimo sutartį dėl bent vieno Pirkimo sutarties 4.1.2-4.1.14 punktuose numatyto TIEKĖJO įsipareigojimo nevykdymo. Nutraukus Pirkimo sutartį dėl TIEKĖJO esminio šios sutarties pažeidimo, UŽSAKOVAS, vadovaudamasis viešuosius pirkimus reglamentuojančių teisės aktų nustatyta tvarka, įtraukia TIEKĖJĄ į Nepatikimų tiekėjų sąrašą.

10.6. Pirkimo sutartis gali būti nutraukta abipusiu rašytiniu Šalių sutarimu.

## 10.7. Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį, kaip tai numatyta Pirkimo sutarties nuostatose.

# XI. Pirkimo sutarties įvykdymo užtikrinimo priemonės

[11.1. Papildomos Pirkimo sutarties įvykdymo užtikrinimo priemonės netaikomos.]

## [11.1. TIEKĖJAS kartu su Pirkimo sutartimi privalo pateikti UŽSAKOVUI Pirkimo sutarties įvykdymo užtikrinimą – Lietuvoje ar užsienyje registruoto banko garantiją ar draudimo bendrovės laidavimo raštą sumai ne mažesnei nei 10 (dešimt) % Pirkimo sutarties priede nurodytos Pirkimo sutarties kainos. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos.

## 11.2. Jei Pirkimo sutartis galioja ilgiau kaip vienerius metus, TIEKĖJO pateikiamas Pirkimo sutarties įvykdymo užtikrinimo dokumentas gali galioti trumpiau nei iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos, bet likus ne mažiau nei 20 (dvidešimt) kalendorinių dienų iki Pirkimo sutarties įvykdymo užtikrinimo dokumento galiojimo termino pabaigos, tokio dokumento galiojimas privalo būti pratęstas. Šiuo atveju paskutinio Pirkimo sutarties įvykdymo užtikrinimo dokumento galiojimo pratęsimo terminas turi būti lygus 11.1 punkte nurodytam terminui. Šiame punkte nurodyta tvarka TIEKĖJUI nepratęsus Pirkimo sutarties įvykdymo užtikrinimo dokumento galiojimo termino, UŽSAKOVAS įgyja teisę reikalauti sumokėti visą Pirkimo sutarties įvykdymo užtikrinime nurodytą sumą.

## 11.3. Jei Pirkimo sutarties įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, UŽSAKOVAS raštu pareikalauja TIEKĖJO per 5 (penkias) darbo dienas pateikti naują užtikrinimo dokumentą tomis pačiomis sąlygomis kaip ir ankstesnysis. Jei TIEKĖJAS nurodytu atveju nepasirūpina sutarties įvykdymo užtikrinimu, jam tenka prievolė atlyginti užtikrinimo sumą UŽSAKOVUI Pirkimo sutarties neįvykdymo (nutraukimo dėl TIEKĖJO kaltės) atveju.

## 11.4. Jei TIEKĖJAS nevykdo savo sutartinių įsipareigojimų UŽSAKOVUI, UŽSAKOVAS pareikalauja sumokėti visą Pirkimo sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Pirkimo sutarties įvykdymo užtikrinimą, UŽSAKOVAS įspėja apie tai TIEKĖJĄ ir nurodo, dėl kokio pažeidimo pateikia šį reikalavimą. Jei UŽSAKOVUI pasinaudojus Pirkimo sutarties įvykdymo užtikrinimu, TIEKĖJAS ketina toliau vykdyti sutartinius įsipareigojimus, UŽSAKOVUI sutikus leisti jam toliau vykdyti sutartinius įsipareigojimus, TIEKĖJAS privalo pateikti naują Pirkimo sutarties įvykdymo užtikrinimą 11.1 punkte nurodyta tvarka. Jei Pirkimo sutartis nutraukiama dėl TIEKĖJO kaltės, UŽSAKOVAS bet kokiu atveju įgyja teisę į visą Pirkimo sutarties įvykdymo užtikrinime nurodytą sumą.

## 11.5. Pirkimo sutarties įvykdymo užtikrinimo dokumentas per 5 (penkias) darbo dienas grąžinamas TIEKĖJUI, jei jis laiku ir tinkamai įvykdė visus sutartinius įsipareigojimus arba tapo nebereikalingas dėl kitų priežasčių.

## 11.6. Siekdamas užtikrinti Pirkimo sutarties įvykdymą TIEKĖJAS, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į UŽSAKOVO nurodytą sąskaitą banke pervesti sumą ne mažesnę nei 10 (dešimt) % Pirkimo sutarties kainos. Ši suma, per 5 (penkias) darbo dienas yra grąžinama TIEKĖJUI tik tinkamai įvykdžius Pirkimo sutartį arba Pirkimo sutarties įvykdymo užtikrinimas tapo nebereikalingas dėl kitų priežasčių. TIEKĖJUI neįvykdžius savo sutartinių įsipareigojimų ar Pirkimo sutartį nutraukus dėl TIEKĖJO kaltės, visa šiame punkte nurodyta į UŽSAKOVO sąskaita pervesta suma yra negrąžinama.]

# XII. Baigiamosios nuostatos

12.1 Pirkimo sutartis yra elektroniniu būdu suformuota centrinės perkančiosios organizacijos CPO IS, remiantis standartine Pirkimo sutarties forma be pakeitimų, išskyrus įterptą informaciją, kuri buvo CPO IS pateikta UŽSAKOVO ir TIEKĖJO.

12.2. Pirkimo sutartis negali būti sudaroma ir vykdoma, jei ji buvo suformuota ne CPO IS.

12.3. Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

12.4. Sutartis sudaroma vienu egzemplioriumi lietuvių kalba ir pasirašoma Šalių elektroniniais parašais.

12.5. Šalys susirašinėja lietuvių kalba. Visi susirašinėjimai (laiškų, užklausų, prašymų, raštų ar kitų dokumentų siuntimas) sutarties vykdymo metu turi vykti tik elektroninėmis priemonėmis ir būti siunčiami šioje sutartyje nurodytais elektroniniais adresais. Pranešimai kitai Pirkimo sutarties Šaliai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena.

12.6. Jeigu pasikeičia Šalies adresas ir (ar) kiti duomenys, Šalis turi raštu informuoti kitą Šalį ne vėliau kaip per 5 darbo dienas nuo bent vieno kontaktinio duomens pasikeitimo.

12.7. Pirkimo sutarties priedas yra neatskiriama Pirkimo sutarties dalis.

|  |  |  |
| --- | --- | --- |
| UŽSAKOVAS |  | TIEKĖJAS |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas, adresas,  kodas ir PVM mokėtojo kodas  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
| Atsakingas už Pirkimo sutarties vykdymo  priežiūrą asmuo  [vardas, pavardė, pareigos]  [Tel.] |  | Atsakingas asmuo:  [vardas, pavardė, pareigos]  [Tel.] |
| Atstovaujantis asmuo |  | Atstovaujantis asmuo |
| Vardas, Pavardė: |  | Vardas, Pavardė: |
| Pareigos: |  | Pareigos: |
| Parašas: |  | Parašas: |
| Data: |  | Data: |

**Pirkimo sutarties [CPO LT pirkimo numeris] priedas**

**1. Paslaugų specifikacija**

|  |  |  |  |  |  |  |  |
| --- | --- | --- | --- | --- | --- | --- | --- |
| **Duomenys apie pastatą** | | | | | | | **Paslaugų kaina, [Eur be PVM]** |
| **Unika-**  **lus nume-**  **ris** | **Pavadini-mas** | **Adresas** | **Bendras**  **plotas,**  **m²** | **Kultūros paveldo statinys** | **Pastatas yra kultūros paveldo terito-**  **rijoje** | **Statybos pabaigos metai** | **[...]** |
| **[...]** | **[...]** | **[...]** | **[...]** | **[...]** | **[...]** | **[...]** |
| **Pirkimo sutarties kaina, [Eur be PVM]** | | | | | | | **[...]** |
| **PVM dydis [...] %** | | | | | | | **[...]** |
| **Pirkimo sutarties kaina, [Eur su PVM]** | | | | | | | **[...]** |

**2. [Elektroniniame kataloge UŽSAKOVO nurodyti papildomi Užsakymo duomenys]**

**[3. UŽSAKOVAS Suteikia įgaliojimus TIEKĖJUI veikti UŽSAKOVO vardu, kreiptis į institucijas, įstaigas ar įmones, siekiant gauti dokumentus ir informaciją reikalingą pastato energiniam auditui atlikti.]** (*taikoma, jei UŽSAKOVAS suteikia įgaliojimus TIEKĖJUI veikti UŽSAKOVO vardu ir surinkti reikiamą informaciją energiniam auditui atlikti*)

|  |  |  |
| --- | --- | --- |
| UŽSAKOVAS |  | TIEKĖJAS |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas, adresas,  kodas ir PVM mokėtojo kodas  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
| Atsakingas už Pirkimo sutarties vykdymo  priežiūrą asmuo:  [vardas, pavardė, pareigos]  [Tel.] |  | Atsakingas asmuo:  [vardas, pavardė, pareigos]  [Tel.] |
| Atstovaujantis asmuo |  | Atstovaujantis asmuo |
| Vardas, Pavardė: |  | Vardas, Pavardė: |
| Pareigos: |  | Pareigos: |
| Parašas: |  | Parašas: |
| Data: |  | Data: |